Hagbarth Martin Schytte-Berg

**Hagbarth Martin Schytte-Berg** (1860–1944) var en norsk arkitekt. Han var utdannet fra den byggtekniske linjen ved Trondhjems Tekniske Læreanstalt og *Polytechnische Hochschule* i Hannover med Conrad Wilhelm Hase som lærer og *Königlich Technische Hochschule* i Berlin der han også studerte kirkearkitektur under Johannes Vollmer.

## Praksis og verk
Etter studietiden var Schytte-Berg arkitektassistent i Trondheim og Kristiania. Etter bybrannen i Skien i 1886 var han hovedlærer ved Skien tekniske skole og hadde egen arkitektprasis der. Schytte-Berg hadde praksis først i Kristiania og deretter i Ålesund etter bybrannen i 1904, og i Kristiania fra 1907.

Schytte-Bergs bygninger følger tidens vanlige stilforandring fra streng historisme og jugend, nasjonalpreget klassisisme til funksjonalisme. Skien kirke (bygget 1887–1894) er en nygotisk basilika i rød tegl, tegnet etter datidens tyske idealer for kirkearkitektur. Fagerborg kirke i Oslo (bygget 1900–1903) er en langkirke bygget i granitt  og med asymmetrisk plassert tårn. Kirken er inspirert av romanske og gotiske former, og  samtidig amerikansk huggsteinarkitektur. I Ålesund tegnet Schytte-Berg flere murgårder i den ålesundske jugendvarianten. Blant disse er Svaneapoteket, som nå huser Jugendstilsenteret.

### Svaneapoteket i Ålesund
Schytte-Berg ble en av de ledende i arbeidet med å bygge opp Ålesund på nytt etter den store brannen som raserte byen i 1904. Apoteker Jørgen Anton Øwre, som var medlem av Ålesunds kommunestyre og formannskap, og byens ordfører i årene 1909&#x2013;1910, valgte Schytte-Berg til å tegne og oppføre sitt nye apotek. Han ble valgt fordi han var «den flinkaste, ein særskilt bestemt, sjølvstendig og dugande arkitekt».  Schytte-Berg ble bedt om å ta på seg ansvaret for hele den nye bygningen. Dette gjaldt hele byggeoppgaven, planløsning, materialvalg, innredning og stildetaljer både i eksteriøret og i interiøret. Han hadde også ansvaret for tilsetting av arbeidsfolk og gjennomføring av det praktiske byggearbeidet.

Svaneapoteket stod ferdig i 1907. 

### Kirker

* Skien kirke, Skien
* Fagerborg kirke, Oslo
* Nordlandet kirke, Kristiansund

### Bygårder
Han har tegnet en rekke bygårder både i Skien, Ålesund, Trondheim og Oslo. Blant disse er
* Øvre Slottsgate nr. 4, Oslo – forretningsgård fra 1897
* Øvre Slottsgate nr. 5, Oslo – forretningsgård fra 1898
* Krambugata 12, Trondheim – forretningsgård fra 1908
* Krambugata 14, Trondheim – forretningsgård fra 1908
*Hans Hagerups gate 10, Trondheim – bygård fra 1910

## Bildegalleri

Fil:Skien Rådhus og Rådhusplassen.jpg|Skien rådhus ble tegnet av arkitektene Hagbarth Schytte-Berg og Peter Lowzow, og stod ferdig i 1894. 
Fil:Skien kirke - front.jpg|Skien kirke stod ferdig i 1894, i likhet med rådhuset som Schytte-Berg hadde tegnet sammen med Peter Lowzow. Kirken har blitt byens fremste landemerke, og kan sees fra alle kanter av byen.
Fil:Fagerborg kirke2.jpg|Fagerborg kirke i Oslo stod ferdig i 1903. 
Fil:Svaneapoteket i Aalesund - 07.jpg|Svaneapoteket i Ålesund
Fil:Art Nouveau shop windows Krambugata 12 Trondheim.jpg|Butikkvinduer i jugendstil, Krambugata 12, Trondheim. Forretningsgård fra 1908 tegnet av Hagbarth Schytte-Berg.
Fil:Krambugata 14 Trondheim.jpg|Krambugata 14, Trondheim. Forretningsgård fra 1908 tegnet av Hagbarth Schytte-Berg.


## Referanser


## Eksterne lenker
* 
* Hagbarth Martin Schytte-Berg fra Arc!
* Hagbarth Martin Schytte-Berg i SNL
* Hagbarth Schytte-Berg i Norsk kunstnerleksikon